ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη αναδασωτέας έκτασης δασικού χαρακτήρα εμβαδού 4.423,00 τετραγωνικών μέτρων στη
θέση «Ρέθη», τοπικών κοινοτήτων Αρμενιών και
Περδικονερίου, Δημοτικής Ενότητας Κυπαρισσίας, Δήμου Τριφυλίας, Νομού Μεσσηνίας.
Τροποποίηση σχεδίου πόλης στο ΟΤ 329 της
εγκεκριμένης πολεοδομικής μελέτης Αγίου Νικολάου Ν. Λασιθίου (π.δ. της 29.4.1987, Δ’ 489).
ΑΠΟΦΑΣΕΙΣ
Αριθμ.  74085
(1)
Κήρυξη αναδασωτέας έκτασης δασικού χαρακτήρα εμβαδού 4.423,00 τετραγωνικών μέτρων
στη θέση «Ρέθη», τοπικών κοινοτήτων Αρμενιών
και Περδικονερίου, Δημοτικής Ενότητας Κυπαρισσίας, Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και της παρ.
3 του άρθρου 117 του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση της νομοθεσίας για την Κυβέρνηση και τα
κυβερνητικά όργανα» (Α΄98).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α΄87).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (Α΄232).
5. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄47).
6. Την υπ’ αρ. 15870/15-5-2017 απόφαση του Υπουργού Εσωτερικών  «Διορισμός του Νικολάου Παπαθεοδώ-
ρου του Αγγελάκη ως Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
7. Τις διατάξεις του ν. 3208/2003 (Α΄303).
8. Τις διατάξεις του ν. 998/1979 «Περί προστασίας των
δασών και των δασικών εκτάσεων της Χώρας (Α΄159)
και ιδίως:
α) των παρ. 1 και 3 του άρθρου 41,
β) της παρ. 1 του άρθρου 38, όπως αντικαταστάθηκε
από την παρ. 1 του άρθρου 35 του ν. 4280/2014 (Α΄159)
και από το άρθρο 32 του ν. 4342/2015 (Α΄143) και
γ) της παρ. 3 του άρθρου 70, όπως αντικαταστάθηκε
από την παρ. 15 του άρθρου 1 του ν. 3208/2003 (Α΄303).
9. Τις υπ’ αρ. διαταγές του Υπουργείου Γεωργίας:
α) 160417/1180/8-7-1980
β) 182447/3049/24-9-1980.
10. Την υπ’ αρ. 221525/4195/21-9-2011 διαταγή του
Υπουργείου Περιβάλλοντος και Ενέργειας (ΑΔΑ: 4Α8Η0ΙΔΩ).
11. Το υπ’ αρ. 153373/441/22-2-2017 έγγραφο του Υπουργείου Περιβάλλοντος και Ενέργειας (ΑΔΑ: 61ΤΗ4653Π8-
Ω7Θ) «Περιοχές κηρυγμένων αναδασωτέων εκτάσεων
στους αναρτημένους δασικούς χάρτες».
12. Την υπ’ αρ. 423/25-2-2020 πρόταση του Δασαρχείου Κυπαρισσίας περί κηρύξεως αναδασωτέας, της
αναφερομένης στο θέμα έκτασης, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
αποτελούμενη από άτομα ασφάλαχτρου, σχίνου, κουμαριάς, ξυλοκερατιάς, αγριελιάς και ρεικιού, η οποία
καταστράφηκε από πυρκαγιά που εκδηλώθηκε την 9-32019, την έκταση δασικού χαρακτήρα εμβαδού τεσσά-
ρων χιλιάδων τετρακοσίων είκοσι τριών τετραγωνικών
μέτρων (4.423,00 τ.μ.), που βρίσκεται στη θέση «Ρέθη»,
Τοπικών Κοινοτήτων Αρμενιών και Περδικονερίου, Δημοτικής Ενότητας Κυπαρισσίας, Δήμου Τριφυλίας του
Νομού Μεσσηνίας που προσδιορίζεται από τα σημεία
1, 2, 3, …, 18, 19, 20, 1 και έχει όρια:
Ανατολικά: Εκχερσωμένη δημόσια έκταση δασικού
χαρακτήρα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Ιουνίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 311
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
Δυτικά: Εκχερσωμένη δημόσια έκταση δασικού χαρακτήρα και δημόσια έκταση δασικού χαρακτήρα.
Βόρεια: Δημόσια έκταση δασικού χαρακτήρα και ελαιώνα.
Νότια: Δημόσια έκταση δασικού χαρακτήρα.
Όπως φαίνεται στο από 5-2-2020 συνημμένο τοπογραφικό διάγραμμα κλίμακας 1:500 που συντάχθηκε
από την Δασοπόνο του Δασαρχείου Κυπαρισσίας Νίκη
Τότσκα και εντοπίζεται στο απόσπασμα Φ.Χ. «Φιλιατρά»
κλίμακας 1:50.000 και αποτελεί αναπόσπαστο μέρος της
απόφασης αυτής.
Προβλέπεται φυσική αναγέννηση της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού, σύμφωνα με το άρθρο 90
του π.δ. 63/2005 «Κωδικοποίησης της νομοθεσίας για
την Κυβέρνηση και τα κυβερνητικά όργανα» (Α΄98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα 20 Μαΐου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 281119
(2)
Τροποποίηση σχεδίου πόλης στο ΟΤ 329 της
εγκεκριμένης πολεοδομικής μελέτης Αγίου Νικολάου Ν. Λασιθίου (π.δ. της 29.4.1987, Δ΄489).
Ο ΠΕΡΙΦΕΡΕΙΑΡΧΗΣ ΚΡΗΤΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και Αποκεντρωμένης Διοίκησης Πρόγραμμα Καλλικράτης» (Α΄87).
2. Το π.δ. 149/2010 «Οργανισμός της Περιφέρειας Κρήτης» (Α΄242).
3. Τις διατάξεις του ν.δ. της 17.7.23 «Περί σχεδίων πόλεων, κώμων και συνοικισμών του Κράτους και οικοδομής
αυτών» (Α΄228).
4. Τις διατάξεις του ν. 1337/1983 (Α΄33).
5. Τις διατάξεις των άρθρων 152 και 154 του Κώδικα Βασική Πολεοδομικής Νομοθεσίας που κυρώθηκε με το
άρθρο μόνο του από 14-7-1999 π.δ. (Δ΄580).
6. Το άρθρο 29 του ν. 2831/2000 (Α΄140).
7. Το άρθρο 10 του ν. 3044/2002 «Μεταφορά συντελεστή δόμησης και ρυθμίσεις άλλων θεμάτων αρμο-
διότητας Υπουργείου Περιβάλλοντος, Χωροταξίας και
Ενέργειας» (Α΄197).
8. Τις διατάξεις του ν. 4067/2012 «Νέος οικοδομικός
κανονισμός» (Α΄79).
9. Τις διατάξεις του ν. 4315/2014 «Πράξεις εισφοράς σε
γη και χρήμα - Ρυμοτομικές απαλλοτριώσεις και άλλες
διατάξεις»(Α’ 269 ).
10. Την υπ’ αρ. Ε 123/15/ΕΓΚ.1/61 εγκύκλιο: «Υποβλητέα στοιχεία προτάσεων εγκρίσεως ή τροποποιήσεως
πολεοδομικών σχεδίων».
11. Την υπ’ αρ. Ε 4546/551/ΕΓΚ.8/75 εγκύκλιο: «Προτάσεις τροπ/σεως ρυμοτομικών σχεδίων ...».
12. Την υπ’ αρ. Ε 43511/191/55/13.6.1988 εγκύκλιο
(εγκ. 55/88) «Οδηγίες και προδιαγραφές για τροποποιήσεις, επεκτάσεις ρυμοτομικών σχεδίων».
13. Την υπ’ αρ. 18894/6/5.5.2006 εγκύκλιο (εγκ. 6/06)
«Άσκηση αρμοδιοτήτων πολεοδομικού σχεδιασμού».
14. Την υπ’ αρ. 29829/14.06.2012 εγκύκλιο (εγκ.
10/2012) «Αρμοδιότητες γνωμοδότησης ΣΥΠΟΘΑ Περιφερειακών Ενοτήτων/ Περιφερειών για θέματα πολε-
οδομικού σχεδιασμού».
15. Το π.δ. 29.4.1987 που αφορά στην «Έγκριση Πολεοδομικής μελέτης περιοχής του δήμου Αγίου Νικολάου
(Ν. Λασιθίου)» (Δ΄489).
16. Την από 10.12.2015 αίτηση του Ελ. Αλεξανδρίδη
(υπ’ αρ. 2224/10.12.2015 της Διεύθυνσης Υπηρεσίας
Δόμησης Δήμου Αγ. Νικολάου).
17. Την από 15.6.1998, αρ. πρακτικού 8, απόφαση του
Δημοτικού Συμβουλίου Αγ. Νικολάου με θέμα «Συζήτηση για απαιτούμενες σημειακές τροποποιήσεις στην
επέκταση του Σχεδίου Πόλεως».
18. Την από 21.12.2015 (ΑΔΑ: ΨΠΞΕΩΚΨ-ΘΚΩ), αρ.
πρακτικού 25, απόφαση του Δημοτικού Συμβουλίου Αγ.
Νικολάου με θέμα «Τροποποίηση οικοδομικής Γραμμής
στο ΟΤ 329 για μείωση πρασιάς στην ιδιοκτησία Αλεξανδρίδη Ελευθερίου».
19. Το από 8.2.2017 αποδεικτικό τοιχοκόλλησης της
Διεύθυνσης Υπηρεσίας Δόμησης Δ. Αγ. Νικολάου.
20. Τα αποδεικτικά επίδοσης.
21. Το γεγονός ότι κατά της αιτούμενης τροποποίησης δεν υποβλήθηκε καμία ένσταση, σύμφωνα με την
23.5.2017 και με την υπ’ αρ. 21.4.2019 βεβαίωση του
Δημάρχου Αγ. Νικολάου.
22. Την από 23.5.2017 βεβαίωση του Δημάρχου Αγ. Νικολάου, όπου αναφέρει ότι « ...δεν καθίστανται οικόπεδα
μη άρτια και ότι νόμιμα ανεγερθέντα κτίρια δεν θίγονται
με την παραπάνω τροποποίηση».
23. Την από 23.5.2017 βεβαίωση του Δημάρχου Αγ.
Νικολάου, όπου αναφέρεται ότι « ...δεν προκαλείται δαπάνη σε βάρος του προϋπολογισμού του Δήμου».
24. Την από 7.11.2015 τεχνική έκθεση του διπλωματούχου Πολιτικού Μηχανικού Εμμ. Γωνιωτάκη.
25. Το από Ιούλιο 2015 τοπογραφικό διάγραμμα και
κλιμ. 1:500 του Διπλ. Πολιτικού Μηχανικού Γωνιωτάκη
Εμμ.
26. Τα αποκόμματα των εφημερίδων «Ανατολή» της
13.2.2017 και 14.2.2017 και «Αυγή» της 14.2.2017 και
15.2.2017.
27. Το υπ’ αρ. 12516/27.07.2017 έγγραφο της Διεύθυνσης Υπηρεσίας Δόμησης του Δήμου Αγ. Νικολάου, με το
οποίο αποστέλλουν το φάκελο στην υπηρεσία.
28. Το υπ’ αρ. 271714/19.12.17 έγγραφο της υπηρεσίας
με το οποίο ζητούνται συμπληρωματικά στοιχεία.
29. Το υπ’ αρ. 14361/21.09.2018 έγγραφο της Διεύθυνσης Υπηρεσίας Δόμησης του Δ. Αγ. Νικολάου με το οποίο
αποστέλλουν συμπληρωματικά στοιχεία που αφορούν
την «Τροποποίηση στην περιοχή επέκτασης του Σχεδίου
πόλης Αγίου Νικολάου στο Ο.Τ. 329».
30. Το υπ’ αρ. 7287/23.04.2019 έγγραφο της Δ/νσης
Υπηρεσίας Δόμησης του Δ. Αγ. Νικολάου με θέμα: «Αποστολή συμπληρωματικών στοιχείων που αφορούν την
"Τροποποίηση στην περιοχή επέκτασης του Σχεδίου
Πόλης Αγίου Νικολάου στο Ο.Τ.329"».
31. Την αριθμ. 157298/1.07.2019 εισήγηση της Διεύθυνσης Περιβάλλοντος και Χωρικού Σχεδιασμού της
Περιφέρειας Κρήτης.
32. Το υπ’ αρ. 34/14.10.2019 έγγραφο του ΣΥΠΟΘΑ
ΠΕ Λασιθίου, με το οποίο διαβιβάζει αντίγραφο της 2ης
συνεδρίασής του.
33. Το πρακτικό 2/2019, θέμα 5ο, του ΣΥΠΟΘΑ ΠΕ
Λασιθίου.
Και επειδή:
1. Έχουν υποβληθεί τα δικαιολογητικά που ορίζει η
υπ’ αρ. 43511/191/55/13.6.1988 εγκύκλιος (εγκ. 55/88)
«Οδηγίες και προδιαγραφές για τροποποιήσεις, επεκτάσεις ρυμοτομικών σχεδίων».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
2. Στο σύνολο της πολεοδομικής μελέτης Αγ. Νικολάου
(π.δ. 29.4.1987, Δ' 489) οι πρασιές που έχουν επιβληθεί
έχουν πλάτος 4μ και 3μ., ενώ στη συγκεκριμένη ιδιοκτησία στο βορειοδυτικό τμήμα του Ο.Τ.329 έχει επιβληθεί
πρασιά πλάτους 10μ.
Με την προτεινόμενη τροποποίηση μεταβάλλεται το
πλάτος της πρασιάς στο βορειοδυτικό τμήμα του Ο.Τ.329
από 10μ σε 4μ προκειμένου να επιτευχθεί κοινή αντιμετώπιση των οικοδομικών τετραγώνων.
3. Σύμφωνα με το άρθρο 29 του ν. 2831/2000 (Α΄140),
οι τροποποιήσεις εγκεκριμένων σχεδίων πόλεων θα
πρέπει να μην επιφέρουν μείωση κοινοχρήστων χώρων,
ούτε των αναγκαίων κοινωφελών χώρων, σύμφωνα με
τα γενικά πλαίσια χρήσεων γης (ΓΠΣ, ΣΧΟΟΑΠ ή ΤΧΣ).
Η συγκεκριμένη τροποποίηση δεν επιφέρει μείωση της
επιφάνειας των απαιτούμενων κοινωφελών και κοινοχρήστων χώρων της πολεοδομικής μελέτης.
Παρότι το προκήπιο (πρασιά) είναι ουσιαστικά ελεύθερος χώρος του Ο.Τ. που βελτιώνει τον οικισμό από
άποψη αισθητικής και υγιεινής, αποτελεί ιδιωτικό χώρο
και όχι κοινόχρηστο.
4. Σύμφωνα με το ν.δ. 17.7.1923, τις εγκυκλίους 1/61
και 8/75 του Υπουργείου Περιβάλλοντος και Ενέργειας
κάθε τροποποίηση εγκεκριμένου ρυμοτομικού σχεδίου
πρέπει να κατευθύνεται από πολεοδομικά κριτήρια και
να αποβλέπει στην θεραπεία πολεοδομικών αναγκών,
υγιεινής, συγκοινωνίας, ασφάλειας, οικονομίας και αισθητικής τις οποίες εμφανίζει η οικιστική ανάπτυξη και
διαμόρφωση της πόλης στην εξέλιξή της.
Η εναπομένουσα πρασιά επιτρέπει την εκπλήρωση
του σκοπού για τον οποίο προορίζεται και δεν έχει αρνητική συνέπεια στα λειτουργικά και λοιπά οικιστικά
δεδομένα της περιοχής.
5.  Κατά την τελευταία ανάρτηση δεν υποβλήθηκαν
ενστάσεις και κανένα άρτιο οικόπεδο δεν καθίσταται
μη άρτιο, όπως προκύπτει από τα (21 και 22) σχετικά
έγγραφα, αποφασίζουμε:
Την τροποποίηση σχεδίου πόλης στο ΟΤ 329 της
εγκεκριμένης Πολεοδομικής Μελέτης Αγίου Νικολάου
Ν. Λασιθίου (π.δ. 29.4.1987, Δ’ 489) και συγκεκριμένα:
Τη μεταβολή του πλάτους της πρασιάς από 10μ. σε
4μ, στο βορειοδυτικό τμήμα του Ο.Τ.329., όπως απεικονίζεται στο από Ιούλιο 2015 τοπογραφικό διάγραμμα
(κλιμ. 1:500) του Διπλ. Πολιτικού Μηχανικού Γωνιωτάκη
Εμμανουήλ.
Η ισχύς της παρούσας απόφασης αρχίζει από την δημοσίευσή της στη Εφημερίδα της Κυβερνήσεως.
Επιτρέπεται η υποβολή προσφυγής κατά της παρούσας απόφασης στην Συντονίστρια της Αποκεντρωμένης
Διοίκησης Κρήτης, μόνο για παράβαση του νόμου σύμφωνα με τις διατάξεις του άρθρου 227 και του άρθρου
238 του ν. 3852/2010 (Α' 87) και σε προθεσμία δεκαπέντε
(15) ημερών από την δημοσίευσή της στη Εφημερίδα
της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 311/11.06.2020
Η απόφαση αυτή με το θεωρημένο διάγραμμα να δημοσιευθούν στην Εφημερίδα της Κυβερνήσεως.
Ηράκλειο, 6 Νοεμβρίου 2019
Ο Περιφερειάρχης
ΣΤΑΥΡΟΣ ΑΡΝΑΟΥΤΑΚΗΣ

[Source: 20200400311.pdf | Tokens: 10938]